หลักใจความของ TRAP คืออะไร
ภาวุธ พงษ์วิทยภานุ กรรมการบริหาร และ กล้า ตั้งสุวรรณ กรรมการผู้จัดการ บริษัท โธธ โซเชียล จำกัด (Thoth Zocial) จัดงาน Thailand Zocial Awards 2016 Presented by AIS 4G ADVANCED มอบรางวัลให้แก่แบรนด์และองค์กรคุณภาพที่โดดเด่นและประสบความสำเร็จบนโลกออนไลน์และโซเชียลมีเดียจากการตรวจสอบ – ชี้วัดผลสำเร็จด้วย “ระบบ Zocial Metric” ที่ถูกพัฒนาเพื่อเป็นบรรทัดฐานในการวัดความสำเร็จ และคุณภาพบนโซเชียลมีเดียจากการพัฒนาร่วมกันจากทั้ง โธธ โซเชียล และผู้เชี่ยวชาญรวมถึงสถาบันที่ได้รับการยอมรับของวงการดิจิทัลเมืองไทย พร้อมชี้จุดอ่อนและเผย “Social TRAP” ของการทำตลาดออนไลน์และโซเชียลมีเดียที่นักการตลาดยุค 4G ห้ามมองข้าม หวังผลักดันทุกฝ่ายสร้างสรรค์ผลงานและความสำเร็จให้ธุรกิจในเมืองไทย และไปสู่เป้าหมายในการเป็นผู้ให้บริการด้านข้อมูลออนไลน์และโซเชียลมีเดียในระดับภูมิภาคในอนาคต       ภาวุธ พงษ์วิทยภานุ กรรมการบริหารบริษัทฯ และผู้จัดงานประกาศรางวัลคุณภาพด้านออนไลน์ที่ใหญ่ที่สุดในประเทศไทยที่ได้รับการยอมรับมากว่า 3 ปี โดยเป็นรางวัลที่มอบแก่บรรดาขุนพลออนไลน์ เพื่อกระตุ้นการสร้างสรรค์ผลงานที่ดีออกมาสู่สังคม และเป็นการเติมความรู้ความเข้าใจในการวิเคราะห์ข้อมูลของโลกโซเชียลจากมุมมองต่างๆ ได้เผยถึงกระแสการเปลี่ยนแปลงที่คึกคักของโลกออนไลน์ไทยหลังการจัดงาน Thailand Zocial Awards 2016 Presented by AIS 4G ADVANCED อย่างต่อเนื่อง “การจัดงานที่ผ่านมาเราพยายามให้ข้อมูลเชิงลึกที่ผ่านการสำรวจและวิเคราะห์แยกย่อยประเภทข้อมูลเพื่อให้ผู้ร่วมงานสามารถนำไปใช้กับการวางแผน กำหนดกลยุทธ์และทิศทางการทำการตลาดออนไลน์ได้จริงและเหมาะสมกับสถานการณ์ของแบรนด์ ซึ่งในฐานะของคนที่มอนิเตอร์ความเคลื่อนไหวของวงการดิจิทัลไทยตลอดเวลา เราได้มองเห็นการเปลี่ยนแปลงเกิดขึ้นอย่างมาก โดยเฉพาะแบรนด์ นักการตลาด และ องค์กรด้านธุรกิจ ที่ให้ความสำคัญกับออนไลน์ และ โซเชียลมีเดียมากขึ้น ดังจะเห็นได้จากงบโฆษณาที่เพิ่มสูงขึ้นในสัดส่วนของออนไลน์ การจัดการปัญหา (Crisis) ที่แบรนด์ได้ทดลองหลากหลายรูปแบบการสื่อสารกับผู้บริโภค เป็นต้น ส่วนหนึ่งสืบเนื่องจากการที่เราเน้นย้ำความสำคัญ ความแข็งแกร่ง และทรงพลังของเครือข่ายโซเชียลมีเดีย ที่ส่งผลต่อธุรกิจทุกภาคส่วนของสังคมมาโดยตลอด ซึ่งเอเจนซี แบรนด์  และธุรกิจ หรือ องค์กร  เองก็ได้นำแนวทางและเครื่องมือที่เรานำเสนอไปประยุกต์ใช้งานได้เกิดประโยชน์อย่างเห็นได้ชัด” “โดยในปีนี้ ความสำคัญของงาน คือการแจกรางวัลคุณภาพให้กับผู้ชนะเลิศต่างๆ ที่มีความโดดเด่นบนโซเชียลมีเดีย ซึ่งรางวัลเหล่านี้ มีที่มาและได้รับการยอมรับจากผู้เชี่ยวชาญจากวงการหลากหลายแขนงโดยการใช้ Zocial Metric ที่ถูกพัฒนาเพื่อเป็นบรรทัดฐานในการวัดความสำเร็จและคุณภาพบนโซเชียลมีเดีย ทำให้ข้อมูลของปีนี้มีความหลากหลายและมีมิติที่ลึกมากขึ้น โดยเฉพาะแกนหลักสำคัญที่เกี่ยวกับเนื้อหาภายในงานคือ “Social TRAP :  กับดักของโลกโซเชียล” ที่ขัดขวางไม่ให้แบรนด์ประสบความสำเร็จ” โดยหลักใหญ่ใจความของ TRAP คือ T : Too Late = ช้า เนื่องจากผู้บริโภคปัจจุบันมีระดับความอดทนต่อการรอได้ไม่นาน หากแบรนด์หรือธุรกิจคู่แข่งก้าวไปเร็วกว่าเพียงแค่หนึ่งก้าวก็สามารถแย่งชิงความได้เปรียบไปได้ R ; Result = ผลลัพธ์ คือการมองการตลาดออนไลน์แบบตื้นเขินเกินไป ดูเพียงตัวเลขบางอย่าง เช่น ค่า Page View, Traffic, ค่า Click to Rate, ยอด Fan Page, Like เท่านั้นแต่ไม่ได้ดูข้อมูลเชิงลึกที่ได้จากการใช้เครื่องมือวัดผลด้านอื่นเช่น พฤติกรรมด้านอารมณ์ (Sentiment) เป็นต้น A : Attitude = ทัศนคติที่ดื้อดึง โซเชียลมีเดียเป็นอุตสาหกรรมที่มีการเปลี่ยนแปลงรวดเร็วที่สุดเมื่อเทียบกับอุตสาหกรรมอื่น ถ้าแบรนด์หรือองค์กรยังดื้อที่จะไม่ปรับตัวตามการเปลี่ยนแปลง ก็อาจทำให้การวางแผนขององค์กรไม่ประสบความสำเร็จได้ เช่นเรื่องของการให้ความสำคัญกับค่าปฏิสัมพันธ์ (Engagement) มากกว่าค่า Fan Page Like เพราะปัจจุบัน Fan Page Like ไม่มีคุณภาพอีกต่อไปแต่ก็ยังมีบางองค์กรยึดค่าวัดนี้และซื้อขายกันโดยเสียเงินเปล่าประโยชน์ P : Praise = ยกย่อง คือการยกย่องตัวเอง เช่นการว่าจ้างเขียนถึงแบรนด์แบบไม่ตรงกับความเป็นจริง ซึ่งนี่คือกับดักที่สำคัญที่อาจรอดยากเพราะบนโลกโซเชียลสามารถจับเท็จได้อย่างรวดเร็ว ส่งผลให้แบรนด์พบกับดราม่าหรือ Crisis “ซึ่งเราได้มีการวิเคราะห์และตีแผ่ TRAP ที่นักการตลาดออนไลน์มักติดกับดัก รวมถึงรวบรวมวิธีแก้ไขจากผู้เชี่ยวชาญด้านต่างๆในวงการเพื่อการทำความเข้าใจและชี้ถึงเครื่องมือที่จะช่วยให้การทำตลาดออนไลน์เป็นไปอย่างมีประสิทธิภาพ นอกจากนี้ ความพิเศษอีกอย่างของงานคือ เป็นที่แรกที่สามารถรวบรวม Social Media and Platform ทั้ง 6 มาอยู่ภายในงานเดียวกัน ได้แก่ Facebook, Twitter, Instagram, YouTube, LINE, และ Pantip ซึ่งผู้เชี่ยวชาญทั้ง 6 ได้แก่  คุณอริยะ พนมยงค์ จากไลน์ ประเทศไทย, คุณอภิศิลป์ ตรุงกานนท์ จาก Pantip.com, คุณรฐิยา อิสระชัยกุล เฟสบุ๊ค ประเทศไทย, คุณทวีภัทร โอภารัตน์ จากอินสตราแกรม ประเทศไทย, คุณภีท นุชนาฏนนท์  จากกูเกิล  ประเทศไทยผู้ดูแลยูทูป และคุณดวงพร พรหมอ่อน จากทวิตเตอร์ มาถ่ายทอดเรื่องราวเบื้องหลังการทำงานในหัวข้อ “ล้วงลึกข้อมูลที่คุณไม่เคยรู้” จึงถือได้ว่าปีนี้เนื้อหาที่เรานำเสนอนั้นเข้มข้นและละเอียดมาก” ทางด้าน กล้า ตั้งสุวรรณ กรรมการผู้จัดการบริษัทฯ ได้เปิดเผยถึงภาพรวมพฤติกรรมที่เปลี่ยนไปของผู้บริโภคทั่วโลก รวมถึงเครื่องมือวิเคราะห์และชี้วัดข้อมูลอันทรงพลัง ที่โธธ โซเชียล ใช้สำหรับการตรวจสอบ “โลกในวันนี้ทุกคนเข้าถึง โซเชียลมีเดียได้ ทำให้พฤติกรรมคนเปลี่ยนไป เช่น การดูทีวีย้อนหลังทางออนไลน์แทนช่องทางทีวี ซึ่งทำให้ดูได้ทุกที่ ทุกเวลา ส่งผลให้การใช้เม็ดเงินโฆษณาเกิดการย้ายจาก Traditional Media มาเป็น Social Media หรือ Online Media มากขึ้น และพอเม็ดเงินเพิ่มขึ้น ข้อมูลที่ใช้ในการวิเคราะห์งบค่าใช้จ่ายโฆษณาต้องลึกขึ้นมากตามไปด้วย ดังนั้นทำให้นักการตลาดต้องเปลี่ยนเรื่องมุมมองในการใช้ข้อมูลเชิงคุณภาพในการวิเคราะห์มากขึ้นด้วย” “ซึ่งภายใต้การรวมตัวกัน ระหว่าง Thoth Media ที่มีความเชี่ยวชาญด้านเทคโนโลยี และ Zocial,inc. ผู้เชี่ยวชาญในด้านการตลาดหา Insight ของผู้บริโภคในรูปแบบใหม่  ทำให้เราคือผู้นำในด้านการให้บริการข้อมูลและวิเคราะห์ผลบนโซเชียลมีเดียแบบครบวงจรที่แรกและที่เดียวในประเทศไทย เป้าหมายหลักคือสนับสนุนการใช้ข้อมูลวิเคราะห์เชิงลึกในรูปแบบต่างๆให้เกิดประโยชน์สูงสุดในการทำธุรกิจ เพื่อวิเคราะห์ วางแผนการกำหนดทิศทางและวางกลยุทธ์ทางการตลาด การเฝ้าระวัง การดูแลลูกค้า พร้อมแนวทางแก้ไขปัญหาได้อย่างถูกต้อง ตรงจุด แม่นยำ และรวดเร็ว ผ่านการใช้ประโยชน์ของข้อมูล Big data, ความรวดเร็วแบบ Real Time ในการรับรู้ สื่อสาร และโต้ตอบ, และสุดท้ายคือ ความแม่นยำของข้อมูล ซึ่งจะช่วยสร้างการบริหารจัดการข้อมูลในโซเชียลมีเดียให้มาขับเคลื่อนและสร้างประโยชน์มหาศาลแก่ธุรกิจในเมืองไทย ให้สามารถเพิ่มศักยภาพด้านบริหาร Social Media Service และแข่งขันในตลาดได้อย่างก้าวนำคู่แข่ง”  สำหรับเครื่องมือที่ใช้ในการตรวจสอบวัดผลอย่างมีประสิทธิภาพนั้น ได้ถูกจัดแบ่งไว้ 3 รูปแบบ 1. เครื่องมือที่ช่วยให้แบรนด์เจาะลึกหา Insight และวัดผล KPIology (เคพีโอโลจี) ระบบวัดผลบนโซเชียลมีเดีย ที่ตอบสนองความต้องการในด้านความคิดเห็นของผู้บริโภคเกี่ยวกับสินค้าและบริการของแบรนด์แบบเรียลไทม์ นำเสนอข้อมูลในรูปแบบของ Intelligent Analysis Report ZocialEye (โซเซียลอาย) ซึ่งเป็นไฮไลท์ของเครื่องมือวัดผล โดยสามารถวัดค่า Facebook Reaction ได้เป็นเจ้าแรกของไทย (เปิดตัววันนี้เป็นครั้งแรก) เป็นระบบฟังเสียงผู้บริโภคออนไลน์เชิงลึก ทำให้แบรนด์สามารถรับรู้ถึงความต้องการของผู้บริโภคว่า ชอบหรือไม่ชอบสินค้าและบริการจากทุกช่องทางโซเชียล มีเดียหลัก อาทิ Facebook, Twitter, Instagram, Youtube, Pantip, Webboard, News เป็นต้น เพื่อให้แบรนด์สามารถนำเอาข้อมูล Insight ไปประยุกต์ในการวางแผนการตลาดและการวัดผลกิจกรรมการตลาดออนไลน์ และเนื่องจากประเทศไทยไม่เคยมีเครื่องมือในการวัดผลหรือฟังเสียงผู้บริโภคที่แม่นยำและชัดเจนในภาษาไทยแบบที่เราทำ จึงเป็นอีกหนึ่งจุดสำคัญแสดงให้เห็นถึงความเชี่ยวชาญด้านการพัฒนาระบบภาษาแบบ Local Language 2. เครื่องมือที่ช่วยเปรียบเทียบและจัดอันดับบนโซเชียลมีเดีย ZocialRank (โซเซียลแรงค์) เครื่องมือจัดอันดับบนโซเชียลมีเดีย ทั้งบน Facebook, Twitter, Youtube, Instagram เพื่อนำมาศึกษาและเปรียบเทียบการทำการตลาดของคู่แข่ง ซึ่งใช้เป็นเครื่องมือหลักในการตัดสินรางวัลหลายๆเวที
“Social TRAP :  กับดักของโลกโซเชียล” ที่ขัดขวางไม่ให้แบรนด์ประสบความสำเร็จ” โดยหลักใหญ่ใจความของ TRAP คือ 

T : Too Late = ช้า เนื่องจากผู้บริโภคปัจจุบันมีระดับความอดทนต่อการรอได้ไม่นาน หากแบรนด์หรือธุรกิจคู่แข่งก้าวไปเร็วกว่าเพียงแค่หนึ่งก้าวก็สามารถแย่งชิงความได้เปรียบไปได้ 

R ; Result = ผลลัพธ์ คือการมองการตลาดออนไลน์แบบตื้นเขินเกินไป ดูเพียงตัวเลขบางอย่าง เช่น ค่า Page View, Traffic, ค่า Click to Rate, ยอด Fan Page, Like เท่านั้นแต่ไม่ได้ดูข้อมูลเชิงลึกที่ได้จากการใช้เครื่องมือวัดผลด้านอื่นเช่น พฤติกรรมด้านอารมณ์ (Sentiment) เป็นต้น 

A : Attitude = ทัศนคติที่ดื้อดึง โซเชียลมีเดียเป็นอุตสาหกรรมที่มีการเปลี่ยนแปลงรวดเร็วที่สุดเมื่อเทียบกับอุตสาหกรรมอื่น ถ้าแบรนด์หรือองค์กรยังดื้อที่จะไม่ปรับตัวตามการเปลี่ยนแปลง ก็อาจทำให้การวางแผนขององค์กรไม่ประสบความสำเร็จได้ เช่นเรื่องของการให้ความสำคัญกับค่าปฏิสัมพันธ์ (Engagement) มากกว่าค่า Fan Page Like เพราะปัจจุบัน Fan Page Like ไม่มีคุณภาพอีกต่อไปแต่ก็ยังมีบางองค์กรยึดค่าวัดนี้และซื้อขายกันโดยเสียเงินเปล่าประโยชน์ 

P : Praise = ยกย่อง คือการยกย่องตัวเอง เช่นการว่าจ้างเขียนถึงแบรนด์แบบไม่ตรงกับความเป็นจริง ซึ่งนี่คือกับดักที่สำคัญที่อาจรอดยากเพราะบนโลกโซเชียลสามารถจับเท็จได้อย่างรวดเร็ว ส่งผลให้แบรนด์พบกับดราม่าหรือ Crisis 
 
เทคโนโลยีทางการเงิน & การเงินดิจิทัล,ความรู้ทางการเงิน